L'Alcaldessa d'Alaquàs presenta el projecte de construcció del Nou Edifici Cultural l'Olivar d'Alaquàs
28/07/2009

# L'Alcaldessa d'Alaquàs presenta el projecte de construcció del Nou Edifici Cultural l'Olivar d'Alaquàs

*   28/07/2009
*   [Imprimir](#)
*   Compartir
*    https://www.alaquas.org/documento.asp?id\_do=11520

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11520%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20presenta%20el%20projecte%20de%20construcci%C3%B3%20del%20Nou%20Edifici%20Cultural%20l%27Olivar%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11520/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11520/28072009a2_Form_4.jpg)](https://www.alaquas.org/ficheros/documentos/2009/2/11520/28072009a2_Form_10.jpg "<a href='https://www.alaquas.org/ficheros/documentos/2009/2/11520/28072009a2_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs presenta el projecte de construcció del Nou Edifici Cultural l'Olivar d'Alaquàs</a>")

Elvira García ha anunciat també el projecte d'urbanització per a la millora de l'accessibilitat a la plaça d'Espanya

L'Alcaldessa d'Alaquàs, Elvira García, va presentar el passat divendres 24 de juliol el projecte de construcció del nou Edifici Cultural l'Olivar d'Alaquàs i el projecte d'urbanització de la plaça d'Espanya, dos dels compromisos electorals de l'equip de govern de l'Ajuntament d'Alaquàs.

L'Ajuntament d'Alaquàs invertirà un total de 4,5 milions d'euros en la construcció del que serà el nou Edifici Cultural l'Olivar, un nou centre polivalent per a ús social i cultural en el que s'ubicaran diferents serveis municipals com la Policia Local d'Alaquàs, els departaments de Benestar Social, Educació, Consum i Salut Pública, l'Agència de Desenvolupament Local i l'emissora municipal. Amb una superfície de 2900 metres quadrats, aquest serà un nou espai públic al servei de la ciutadania dotat d'instal·lacions modernes i accessibles.

El nou Edifici serà també un centre d'Estudi al servei dels alaquasers i alaquaseres on s'ubicarà una biblioteca per a universitaris i diferents sales d'estudis dotades d'ordinadors. En les noves instal·lacions s'ubicarà també la Casa de la Dona, que es convertirà en un nou espai de treball, de reunió i d'assistència social a les persones que ho sol·liciten.

L'Alcaldessa d'Alaquàs ha anunciat també públicament el projecte d'urbanització per a la millora de l'accessibilitat de la Plaça Espanya. Amb un pressupost de 255.086 euros, aquesta actuació municipal millorarà l'entorn del nou edifici cultural i suposarà la peatonalització d'aquesta plaça així com la homogeneïtzació del mobiliari urbà i la millora del paviment.